Създадена на 17 септември 1944 година в беровското село Митрашинци. Състои се от 700 младежи от района на Берово, Царево село (Делчево), Кочани, Радовиш и Щип. Наречена е в чест на Димитър Влахов. В бригадата участва българския партизанин Васил Василев първоначално като политически комисар на чета, а след това като заместник-политически комисар на батальон. Бригадата е в състава на петдесета македонска дивизия на НОВЮ. Частите и се сражават с немските сили при Виница, Градец и Зърновци. Води боеве и в района на Делчево, Щип, на жп линията Щип-Велес и направлението Кочани-Щип. Между 12 и 22 октомври води битки при Горни Балван, Долно Трогeрци, Кочани, Градец и Блатец. След това освобождава Скопие заедно с други партизански единици и е вкарана в рамките на Четиридесет и втора македонска дивизия на НОВЮ. През януари 1945 година бригадата получава статут на ударна и е прехвърлена към Четиридесет и осма македонска дивизия на НОВЮ и там участва в пробива на Сремския фронт. След това води боеве при Винковци, Славонска Пожега и Загреб. След като освобождава градовете прочиства районът на Словения от остатъци на немски сили и местни колаборционистки сили.